Diari Oficial de la Generalitat Valenciana


Sumari del DOGV 4183, del 05-02-2002 (2002/875)

ORDRE de 10 de gener de 2002, de la Conselleria de Justícia i Administracions Públiques, per la qual s'aprova la classificació en classe primera del lloc d'intervenció adjunta i l'amortització dels llocs de secretaria-intervenció del SEPAM de Castelló i el d'adjunt de tresoreria de la Diputació Provincial de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4183

Data del DOGV
:   05-02-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/875


Data del document
:   10-01-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Castelló de la Plana
    * comptable
    * professió administrativa
    * qualificació del personal
    * administració local

ORDRE de 10 de gener de 2002, de la Conselleria de Justícia i Administracions Públiques, per la qual s'aprova la classificació en classe primera del lloc d'intervenció adjunta i l'amortització dels llocs de secretaria-intervenció del SEPAM de Castelló i el d'adjunt de tresoreria de la Diputació Provincial de Castelló. [2002/X875]
  
La Diputació Provincial de Castelló va crear en el seu moment, en la plantilla municipal, els llocs de col·laboració d'adjunt de tresoreria i de secretaria-intervenció del SEPAM de Castelló, reservats a funcionaris d'Administració Local amb habilitació de caràcter nacional.
  
Així mateix, va aprovar en sessió plenària de data 30 d'octubre de 2001, acord de modificació de la plantilla i relació de llocs de treball, amb l'amortització dels llocs d'adjunt de tresoreria i de secretaria-intervenció del SEPAM de Castelló, així com la creació del lloc d'intervenció adjunta.
  
La Diputació Provincial de Castelló proposa classificar el lloc d'intervenció adjunta, en intervenció de classe primera, reservat a funcionaris d'administració local amb habilitació de caràcter nacional pertanyents a la subescala d'Intervenció-Tresoreria, categoria superior.
  
Consta en l'expedient certificat expedit per la Secretaria General de la Diputació acreditativa de la modificació de la plantilla i relació de llocs de treball, i la seua publicació en el butlletí oficial de la província.
  
Els llocs de col·laboració es troben actualment vacants.
  
Vist el que disposa l'article 2 del Reial Decret 1.732/1994, de 29 de juliol, en l'apartat d) del qual disposa que les intervencions de classe primera estan reservades a funcionaris pertanyents a la subescala d'Intervenció-Tresoreria, categoria superior; i en l'apartat g) que per mitjà de la modificació de la corresponent plantilla, les entitats locals podran crear llocs de treball de col·laboració reservats a funcionaris d'Administració Local amb habilitació de caràcter nacional de la subescala i categoria que procedisca per a l'exercici de funcions de col·laboració als llocs de secretaria, intervenció o tresoreria.
  
En virtut d'això, i en ús de les competències atribuïdes pels articles 2.2 a) i 6.2 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional,
  
ORDENE
  
I. Classificar el lloc de col·laboració d'intervenció adjunta de la Diputació Provincial de Castelló en classe primera.
  
Quant a la seua provisió, el lloc quedarà reservat a funcionaris d'administració local amb habilitació de caràcter nacional pertanyents a la subescala d'Intervenció-Tresoreria, categoria superior.
  
II. Amortitzar els llocs de secretaria-intervenció del SEPAM de Castelló i el d'adjunt de tresoreria de la Diputació Provincial de Castelló, de conformitat amb l'acord adoptat pel Ple, en sessió celebrada el dia 30 d'octubre de 2001, i la normativa aplicable sobre provisió de llocs de treball reservats a funcionaris d'Administració Local amb habilitació de caràcter nacional.
  
Contra aquesta ordre, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua publicació, o bé, recurs contenciós administratiu davant el Jutjat Contenciós Administratiu de València o davant el Jutjat Contenciós Administratiu en la circunscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 10 de gener de 2002
  
El conseller de Justícia i Administracions Públiques,
  
CARLOS GONZÁLEZ CEPEDA